SL
13.3.2023
Uradni list Evropske unije
C 94/21
Predlog — Sklep Splošnega sodišča (osmi senat) z dne 7. oktobra 2022, izdan v zadevi OG in drugi/Komisija, T-101/22, neobjavljen, EU:T:2022:661, naj se razveljavi; — Sodišče naj, če šteje, da stanje postopka to dovoljuje, zadevo vsebinsko preuči, tožbenim predlogom ugodi in tako člen 1 Delegirane uredbe Komisije (EU) 2021/2288 z dne 21. decembra 2021 o spremembi Priloge k Uredbi (EU) 2021/953 Evropskega parlamenta in Sveta glede obdobja priznavanja potrdil o cepljenju, ki so izdana v obliki digitalnega COVID potrdila EU in potrjujejo zaključeno primarno serijo cepljenja (1) ter člena 1 in 3 Delegirane uredbe Komisije (EU) 2022/503 z dne 29. marca 2022 o spremembi Uredbe (EU) 2021/953 Evropskega parlamenta in Sveta v zvezi z izvzetjem mladoletnikov iz obdobja priznavanja potrdil o cepljenju, ki so izdana v obliki digitalnega COVID potrdila EU (2) razglasi za nične. — Podredno glede na zgornji predlog se Sodišču predlaga, naj, če šteje, da mu stanje postopka preprečuje vsebinsko presojo, zadevo vrne Splošnemu sodišču v ponovno odločanje o tožbenih predlogih, navedenih v ničnostnih tožbah. — Evropski komisiji naj se naloži plačilo stroškov postopka na prvi stopnji in pritožbenega postopka.
Pritožbeni razlogi in bistvene trditve Pritožniki v utemeljitev pritožbe navajajo, da je Splošno sodišče v sklepu z dne 7. oktobra 2022, T-101/22, napačno uporabilo zahteve glede aktivne legitimacije iz člena 263, četrti odstavek, Pogodbe o delovanju Evropske unije, iz naslednjih razlogov: 1) Izpodbijani delegirani uredbi neposredno vpliva na pravno sfero pritožnikov, ker tega, da veljavnost potrdil poteče po 270 dneh od zaključka primarne serije cepljenja, niso določile države članice.
To določata delegirani uredbi, ki ju je sprejela Komisija, in ti povzročata to samodejno prenehanje veljavnosti.
2) Delegirani uredbi samodejno in brez potrebe po posredovanju katere koli države članice povzročata prenehanje veljavnosti potrdil o cepljenju, razen če imetniki teh potrdil privolijo v cepljenje s poživitvenim odmerkom, zaradi česar gre za ukrep posrednega vsiljevanja cepljenja, kar vpliva na pravno sfero pritožnikov.
(1) (2)
UL 2021, L 458, str. 459.
UL 2022, L 102, str.
8.
Predlog za sprejetje predhodne odločbe, ki ga je vložilo Okresní soud Praha-západ (Češka republika) 13. decembra 2022 – Nárokuj s.r.o./EC Financial Services, a.s.
(Zadeva C-755/22) (2023/C 94/23) Jezik postopka: češčina Predložitveno sodišče Okresní soud Praha-západ
Stranki v postopku v glavni stvari Tožeča stranka: Nárokuj s.r.o.
Tožena stranka: EC Financial Services, a.s.